Hardeveld Lodge | LekkeSlaap
Hardeveld Lodge is 'n klein lodge wat deur die eienaar, Fey, bestuur word. Fey reeds sedert 1986 in die toerismebedryf en het in September 2013 die lodge oorgeneem. Die lodge is ideaal op die N7-hoofweg tussen Kaapstad en Namibië geleë en is sowat 360 km noord van Kaapstad in die dorpie Nuwerus. Dié lodge is deel van Namakwa Toerisme.
Die lodge beskik oor kampgeriewe met warmwater-ablusiegeriewe, asook gastekamers met privaat badkamers. Die selfsorg-eenhede het hul eie kombuisgeriewe en van die eenhede het 'n ingeboudebraai. Al die eenhede het 'n TV met DStv, asook in die gemeenskaplike sitarea. Ontbyt en aandete is op versoek beskikbaar. Die lodge is troeteldiervriendelik met 2 aparte troeteldiervriendelike eenhede wat omhein is.
Daar is verskeie besienswaardighede en doendinge in die omgewing waaronder die veldblomme tydens seisoen en verskeie skaars vetplant-spesies. Besoek die vetpantkwekery in Vanrhynsdorppad of gaan op 'n skilderagtige 4x4-sirkelroete via die Weskus, Groenrivier en Garies. Die beste manier om die klein plantjuwele tussen groter plante en rotse te ontdek is steeds te voet, en dit sal die fotograaf ryklik beloon. Daar is ook bergfietsroetes in 'n veilige omgewing.